stanford-oval/wikipedia huggingface dataset:
Finlands svenska baptistsamfund

| Finlands svenska baptistsamfund |
| --- | --- |

Suuntautuminen:  protestantismi baptismi
Johtaja:  Peter Sjöblom
Toiminta-alue:  Suomi
Perustettu:  1980
Seurakuntia:  14
Jäseniä:  1 000
Julkaisut:  Missionsstandaret
Aiheesta muualla
[baptist.fi Sivusto]
Infobox OKVirheellinen NIMI-arvo: 
Finlands svenska baptistsamfund (suom. Suomen ruotsinkielinen baptistiyhteisö) on vuonna 1980 perustettu uskonnollinen yhdyskunta, joka toimii Suomen ruotsinkielisten baptistiseurakuntien kattoyhdistyksenä. Siihen kuuluu 20 seurakuntaa, joista yksi toimii Helsingissä ja muut ruotsinkielisellä Pohjanmaalla. Vuonna 2007 yhdyskunnassa oli jäseniä noin 900.
Finlands svenska baptistsamfund on jäsenenä Suomen Ekumeenisessa Neuvostossa. Neuvoston pääsihteerinä toimi vuosina 1993–2006 baptistien Jan Edström. Yhdistys on jäsenenä myös Euroopan Baptistiliitossa (European Baptist Union, EBU) ja Maailman Baptistiliitossa (World Baptist Union, WBU).
Yhdistys julkaisee lehteä Missionsstandaret, jonka toimitus sijaitsee Vaasassa.
Talous

Finlands svenska baptistsamfund on saanut vuosina 2018–2023 Opetus- ja kulttuuriministeriön yleisavustusta rekisteröityjen uskonnollisten yhdyskuntien toimintaan yhteensä noin 19 000 euroa. Keskimääräinen vuosittainen tuki on ollut noin 6 000 euroa.
Seurakunnat

Kokkola: Kokkolan ruotsalainen baptistiseurakunta
Luoto: Luodon baptistiseurakunta
Maalahti: Maalahden baptistiseurakunta
Maalahti: Petolahden baptistiseurakunta
Närpiö: Närpiön baptistiseurakunta
Pedersören kunta: Forsbyn baptistiseurakunta
Pedersören kunta: Purmon baptistiseurakunta
Pedersören kunta: Ähtävän baptistiseurakunta
Pietarsaari: Pietarsaaren baptistiseurakunta
Uusikaarlepyy: Munsalan baptistiseurakunta
Vaasa: Vaasan ruotsalainen baptistiseurakunta
Vöyri: Komossan baptistiseurakunta
Vöyri: Oravaisten baptistiseurakunta
Vöyri: Oxkangarin baptistiseurakunta
Vöyri: Vöyrin vapaakirkkoseurakunta
Helsinki: Helsingin ruotsalainen baptistiseurakunta
Kirjallisuutta

Holmqvist, Leif-Erik: Finlands Svenska Baptister 150 år. 2005.
Aiheesta muualla

Finlands svenska baptistmission (ruotsiksi)
Betelkyrkan – Helsingin ruotsinkielinen baptistiseurakunta (ruotsiksi)
Finlands svenska baptistsamfundin toimisto Vaasassa.
Floridan Atlantin yliopisto

| Floridan Atlantin yliopisto> Florida Atlantic University |
| --- | --- |

Motto:  Where Tomorrow Begins
Perustettu:  1961
Tyyppi:  Julkinen
Sijainti:  Boca Raton, Florida  Yhdysvallat
Sivusto:  https://www.fau.edu/
Floridan Atlantin yliopisto (engl. Florida Atlantic University, lyh. FAU) on Yhdysvaltain Floridassa sijaitseva julkinen yliopisto. Yliopisto on perustettu vuonna 1961, ja se sijaitsee Boca Ratonin kaupungissa.
Aiheesta muualla

Yliopiston verkkosivusto (englanniksi)
Uutechnic Group

| Plc Uutechnic Group Oyj |
| --- | --- |

Yritysmuoto:  osakeyhtiö
Perustettu:  1983
Toimitusjohtaja:  Dominic Hill
Puheenjohtaja:  Peter Ryan
Kotipaikka:  Uusikaupunki, Suomi
Toimiala:  sekoitustekniikka
Liikevaihto:  16,85 miljoonaa euroa (2019)
Liikevoitto:  0,88 miljoonaa euroa (2019)
Tilikauden tulos:  1,04 miljoonaa euroa (2019)
Henkilöstö:  216 (2014)
Tytäryhtiöt:  Uutechnic Oy   Japrotek Oy Ab   AP-Tela Oy   Stelzer Rührtechnik International GmbH.
Omistaja:  SPX FLOW, Inc. NYSE: FLOW
Kotisivu:  www.uutechnicgroup.fi/fi/
Infobox OKVirheellinen NIMI-arvo: 
Uutechnic Group on suomalainen sekoitustekniikan yrityskonserni, jonka on vuoden 2021 alusta omistanut yhdysvaltalainen SPX Flow, Inc. Se noteerattiin Helsingin pörssissä ja se tunnettiin lähes koko pörssihistoriansa ajan, ennen marraskuun 2015 nimenvaihdosta, nimellä Vaahto Group. Sen kotipaikka on Uudessakaupungissa. Vuonna 2014 yhtiöllä oli keskimäärin 216 työntekijää. Samana vuonna yrityksen liikevaihto oli hieman yli 20 miljoonaa euroa ja tilikauden tappio 3,31 miljoonaa euroa.
Uutechnic-konsernin emoyhtiö on Plc Uutechnic Group Oyj. Yrityksellä on neljä tytäryhtiötä. Uutechnic Oy keskittyy sekoitustekniikkaan ja toimii Uudessakaupungissa. Japrotek Oy Ab toimii Pietarsaaressa suunnittelee ja valmistaa sekoittimia, paineastioita ja säiliöitä teollisuuden tarpeisiin. AP-Tela Oy toimii Kokkolassa. AP-Tela oy valmistaa hitsattuja levyputkia muun muassa puunjalostusteollisuudelle. Stelzer Rührtechnik International GmbH valmistaa ja suunnittelee sekoittimia.
Historia

Konserni sai nykymuotonsa vuonna 1983, jolloin perustettiin Watostek Oy, joka vastaa nykyistä konsenrnin emoyhtiötä Plc Uutechnic Group Oyj:tä. Vuonna 1988 konserniin ostettiin Japrotek Oy Ab, ja seuraavana vuonna yrityksen osakkeet listattiin Helsingin pörssiin. Vuonna 1993 perustettiin Uutechnic Oy. Vuonna 1994 perustettiin AP-Tela Oy, joka oli tuolloin yrityksen osakkuusyhtiö. Vuonna 1998 konserni osti saksalaisen Stelzer Rührtechnik International GmbH:n. AP-Telasta konsernin tytäryhtiö vuonna 2001.
Emoyhtiö palkittiin vuonna 1997 valtakunnallisella yrityspalkinnolla. Tytäryhtiö Uutechnic Oy sai valtakunnallisen yrityspalkinnon 2008.
Aiheesta muualla

Osake- ja yhtiöhistoriaa Pörssitiedossa
John Bunyan

| John Bunyan |
| --- | --- |

Henkilötiedot
Syntynyt: 28. marraskuuta 1628 Harrowden, Englanti
Kuollut: 31. elokuuta 1688 Snow Hill, Englanti
Ammatti:  saarnaaja
Kirjailija
Tuotannon kieli: englanti
Pääteokset:  Kristityn vaellus (1678–1684)
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
John Bunyan (28. marraskuuta 1628 Harrowden, Englanti – 31. elokuuta 1688 Snow Hill, Englanti) oli kristillinen saarnaaja ja kirjailija. Hänet tunnetaan ennen kaikkea teoksestaan Kristityn vaellus (The Pilgrim’s Progress), joka on tunnetuin kristillinen allegoria.
Teokset

Bunyan kirjoitti noin 60 teosta. Niistä merkittävimmät ovat:
Kristityn vaellus (The Pilgrim’s Progress), 1678–1684
Grace Abounding to the chief of sinners, 1666, omaelämäkerrallinen kuvaus Bunyanin hengellisestä kutsumuksesta
The Life and Death of Mr. Badman, pseudo-elämäkerta, 1680
The Holy War, allegoria, 1682
Bunyan kirjoitti kuuluisimman teoksensa Kristityn vaellus kahdessa osassa. Ensimmäinen osa ilmestyi Lontoossa vuonna 1678 ja toinen osa vuonna 1684. Hän oli aloittanut kirjoittamisen ensimmäisen vankeuden aikana, ja todennäköisesti sai teoksen valmiiksi toisen vankeuden aikana. Ensimmäinen painos, jossa kummatkin osat olivat yhdessä, ilmestyi vuonna 1728. Teoksesta on olemassa kolmaskin osa, joka on laitettu Bunyanin nimiin. Hän ei ole kuitenkaan kirjoittanut sitä. Teoksen koko nimi oli The Pilgrim’s Progress from This World to That Which Is to Come, ”Kristityn vaellus tästä maailmasta siihen, joka on tuleva”.
Kristityn vaellus on menestyksekkäin koskaan kirjoitettu allegoria, ja samoin kuin Raamattu sekin on käännetty lukuisille eri kielille. Protestanttiset lähetyssaarnaajat ovat yleensä kääntäneet teoksen ensimmäisenä Raamatun jälkeen. Näin teos on Raamatun jälkeen todennäköisesti eniten luettu ja useimmille kielille käännetty englanninkielinen kirja.
Teokset > Suomennetut teokset

Se paras sanoma, sille pahimmalle ihmiselle Johan A. Carlbohmilda 1781 Verkossa (Arkistoitu – Internet Archive)
Taiwaaseen juoksia (The Heavenly Fortman, 1698), suom. Jaakko Helenius ja Henrik Renqvist. Sortavala] : H. R[enqvist] 1846
Mestari Käätin elämä ja kuolema (The life and death of mr. Badman), suom. A. J. Lilius. Waasassa : P. M. F. Lundberg 1850
Jumalan armo ulottuva suurimmille syntisille : elikkä Johannes Bunianin kääntymys, kutsumus saarnavirkaan ja vankeus. Suomentanut Jaakko Aulin. G. W. Edlund, 1852.
Kristityn lesken ja lasten waellus ijankaikkisuuteen. Suomentanut Jakob Johan Malmberg. J. W. Lillja ja kumpp., 1861
Johan Bunianin Kertomus hengellisistä kokemuksistaan : lyhennetty suomennos. Suomentanut K. J. Gummerus. Edlund, 1863.
Kristityn vaellus autuaaseen ijankaikkisuuteen. Suomentanut Jakob Johan Malmberg. Frenckell, 1879.
Kristityn ja kristityn lesken vaellus : helppohintainen pain. sunnuntaikouluja ja kotia varten. Suomentanut B. Lagus. Edlund, 1880.
Ilmestykset : kuvaus tulevaisesta elämästä, taivaan autuudesta ja helvetin kauhistuksista. Suomentanut E. T., Wesander, 1889.
Iankaikkisen ja kaikkivaltijaan kuninkaan Jesuksen Kristuksen pyhä sota pimeyden ruhtinasta vastaan ihmisen sielusta (The Holy War). Suomentanut G. M. (=Gregorius Monell), Helsinki : Suomalaisen kirjallisuuden seuran kirjapaino : Edlund 1856.
Pyhiin matkustaja eli Kristityn vaellus ijankaikkisuuteen, suom. Robert Mellin. Oulu : Barck 1862
'Pyhä sota eli kertomus Shaddain taistelusta Diabolusta vastaan valloittaaksensa häneltä takaisin Ihmissielun kaupungin  (The Holy War), suom. Antti Mäkinen. Helsinki : Suomen lähetysseura 1904-1926
Ilmestykset : kuvaus tulevaisesta elämästä, taivaan autuudesta ja helvetin kauhistuksista (Visions of heaven and hell), suom. Emanuel Törmälä, Tampere: Wesander 1889.
Jumalan armo riittäwä maailman suurinta syntistä kohtaan : kirja kiusatuille sieluille! Johan Bunyanin kirjoittama kirja herätyksestään, kiusauksistaan, taisteluistaan ja woitoistaan kääntymisensä, saarnawirkansa ja wankeutensa ajoilta (Grace abounding) Suomen lähetysseura, 1917.
Ylenpalttinen armo syntisistä suurimmalle eli John Bunyanin elämäkerta hänen itsensä kirjoittama (Grace abounding to the chief of sinners). Suom. Hannes Leiviskä ja Matti Tarkkanen. Kuopio : Suomen lähetysseura 1918
Kristityn vaellus : turmeluksen kaupungista taivaan maahan. Suomentanut ja selittävällä johdannolla varustanut Erkki Kaila ; runot suomentanut Lauri Pohjanpää. Otava, 1933.
Näkyjä taivaasta ja helvetistä (Visions of heaven and hell). suomentanut Maiju Hulkkonen. Helsinki: Ristin voitto r.y 1938
Kristityn vaellus. Suomentanut Oili Aho.; runot suomentanut Anna-Maija Raittila ; johdannon kirjoittanut Tauno Väinölä. Kirjaneliö, 1986
Mitä rukous on. Suomentaneet Sirkka Perälä ja Toivo Hautakangas. BoD - Books on Demand, 2017.
Aiheesta muualla

Kuvia tai muita tiedostoja aiheesta John Bunyan Wikimedia Commonsissa
Vapaasti ladattavia John Bunyanin e-kirjoja Projekti Lönnrotilta sekä Project Gutenbergiltä
Bunyan, John: Pilgrim's Progress Christian Classics Ethereal Library (englanniksi)
Bunyan, John: Näkyjä taivaasta ja helvetistä Kansalliskirjaston digitaaliset aineistot
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Katalonia  Saksa  Israel  Suomi (KANTO)  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat 2  Puola  Portugali  Venäjä 2  Vatikaani 
Tieteilijät:  CiNii 
Taiteenala:  MusicBrainz 
Henkilöt:  Alankomaat  Deutsche Biographie  DDB  Trove 2 
Muut:  Europeana  SNAC  IdRef  Te Papa (New Zealand)
Daniel Gonzalez

Daniel Gonzalez (1980 – 9. elokuuta 2007) oli brittiläinen rikollinen, joka tappoi neljä ihmistä teräasein syyskuussa 2004 ja lisäksi yritti tappaa kaksi.
Gonzalez asui tekojensa aikaan äidin luona. Hän käytti suurimman osan vapaa-ajastaan PlayStationin ja kauhuelokuvien parissa. Hänellä ei ollut työtä eikä mainittavaa sosiaalista elämää. Hän myös käytti runsaasti alkoholia ja huumeita. Gonzalez oli jo lapsena herättänyt huomiota sopimattomalla käyttäytymisellään ja vuonna 1998 hänen ollessaan 18-vuotias hän joutui sairaalaan, jossa hänellä diagnosoitiin paranoidinen skitsofrenia. Gonzalez kuitenkin lopetti lääkkeiden syömisen.
Gonzalezin tekemät neljä murhaa kohdistuivat täysin tuntemattomiin ihmisiin ja tapahtuivat kolmen päivän aikana. Gonzalezin hoidosta aiemmin vastanneen mielenterveyssäätiön mukaan skitsofrenialla ei ollut suoraa yhteyttä hänen rikoksiinsa. Äiti sen sijaan syytti rikoksista huonoa hoitoa. Gonzalez sai murhista kuusi elinkautista. Vaikka hänet katsottiin syyntakeiseksi eli järjissään olleeksi, hänet määrättiin suorittamaan rangaistuksensa Broadmoorin mielisairaalassa. Gonzalez teki lopulta itsemurhan vankeusaikanaan.
Freddy Krueger oli Gonzalezin esikuva. Gonzalezin tavoitteena oli ollut alun perin tappaa ainakin kymmenen ihmistä.
Keski-Floridan yliopisto

| Keski-Floridan yliopisto> University of Central Florida |
| --- | --- |

Motto:  Reach for the Stars
Perustettu:  1963
Tyyppi:  Julkinen
Sijainti:  Orlando, Florida  Yhdysvallat
Sivusto:  https://www.ucf.edu/
Keski-Floridan yliopisto (engl. University of Central Florida, lyh. UCF) on Yhdysvaltain Floridassa sijaitseva julkinen yliopisto. Yliopisto on perustettu vuonna 1963, ja se sijaitsee Orlandon kaupungissa.
Aiheesta muualla

Yliopiston verkkosivusto (englanniksi)
Kaarlelan kirkko

| Kaarlelan kirkko |
| --- | --- |

Sijainti:  Kruunupyyntie 1, 67700 Kokkola
Koordinaatit:  63°49′38.7″N, 023°07′45.6″E
Kirkkokunta:  Suomen evankelis-luterilainen kirkko
Hiippakunta:  Oulun hiippakunta
Seurakunta:  Kokkolan suomalainen seurakunta, Kokkolan ruotsalainen seurakunta
Rakentamisvuosi:  noin 1500–1530
Materiaali:  harmaakivi
Istumapaikkoja:  noin 800
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kaarlelan kirkko on keskiaikainen kivikirkko, joka sijaitsee Kokkolassa Keski-Pohjanmaalla. Kivikirkko rakennettiin todennäköisesti vuosina 1500–1530 ja sen vanhimmat osat on ajoitettu 1460-luvulle.
Toimintamuotoja

Kirkko on nykyisin Kokkolan suomalaisen seurakunnan ja Kokkolan ruotsalaisen seurakunnan käytössä. Siellä pidetään pääsääntöisesti joka sunnuntai jumalanpalvelus suomeksi ja ruotsiksi. Kirkossa järjestetään myös muita hengellisiä tilaisuuksia ja konsertteja. Kirkon voi varata myös kastetta, avioliittoon vihkimistä tai hautaan siunaamista varten.
Esineistö

Kaarlelan kirkon alttariseinän on maalannut tunnettu kirkkomaalari Johan Backman 1749. Alexandra Frosterus-Såltin on maalannut vuonna 1902 alttaritaulun Jeesus rukoilee Getsemanessa, samoin kaksi muuta kuorin taulua, Jeesuksen syntymä ja Jeesuksen taivaaseenastuminen. Seinällä on vuodesta 1736 asti ollut aatelisen Simon Daniel Baronin vaakunakilpi. Hän oli karoliini, Pohjanmaan jalkaväkirykmentin komppanianpäällikkö ja majuri. Hänet on haudattu kirkon lattian alle.
Saarnastuoli, jonka toi Ruotsista mukanaan kirkkoherra Jacob Skepperus astuessaan virkaansa 1622, on Suomen vanhimpia. Kaarlelan kirkon vaivaisukko vuodelta 1784 on myös eräs Suomen vanhimpia, ja sitä säilytetään kirkossa. Sisäänkäynnin yhteydessä on toinen, edelleen käytössä oleva vaivaisukko, joka on peräisin 1840-luvulta.
Alf Svenforsin rakentama votiivilaiva, joka lahjoitettiin kirkkoon vuonna 1975, on Mayflowerin pienoismalli. Sakaristossa on vuonna 1643 hankittu punasamettinen messukasukka. Se on todennäköisesti kolmikymmenvuotisen sodan saalista joko Böömistä tai Baijerista.
Nykyiset 35-äänikertaiset urut vuodelta 1958 ovat järjestyksessään toiset. Ne ovat tanskalaisen Frobeniuksen urkutehtaan rakentamat. Toinen tanskalainen urkurakentamo, Bruno Christensen & Sonner, peruskorjasi urut vuonna 1999. Tuolloin urkuihin lisättiin muun muassa Setzer-kombinaatiot.
Historiaa

Kaarlelan kirkosta lounaaseen olevalla Tarharannan niityllä käytiin talvella 1597 nuijasotaan liittynyt Tarharannan kahakka, jossa Hannu Krankan johtamat talonpojat väijyttivät vouti Abraham Melkiorinpojan johtaman ratsujoukon.
Ristikirkon muodon Kaarlelan kirkko sai 1700-luvun lopulla kuningas Kustaa III:n hyväksymien piirustusten mukaisesti. Työtä johti pitäjän tunnettu kirkkoherra ja talousmies Anders Chydenius. Hän oli myös herätyshenkinen ja valveutunut hengellinen isä, joka muun muassa piti rippikoulunsa päättäneille nuorille raamatunopetusta ja sielunhoidollisia tilaisuuksia. Hänen kuvansa on kirkon saarnatuolin vieressä.
Kunnostustyöt

Sisätiloja on kunnostettu vuosina 1932–34 ja edelleen arkkitehti Erik Kråkströmin ohjauksessa vuosina 1954–55. Kråkström suunnitteli myös kirkon eteläpuolella olevan seurakuntakodin. Vuoden 2019 remontissa korjaus- ja muutostöitä tehtiin sekä kirkon, sakastin että kellarin tiloihin. Kirkon pintoja maalattiin, alttarikaiteen verhoilu uusittiin, kirkonpenkkejä korjattiin, äänentoistolaitteet uudistettiin ja rakennettiin tilava yleisö-WC.
Kuvia

Alttari
Saarnastuoli
Votiivilaiva
Kattokruunu
Sankarihaudat
Vaivaisukko
Aiheesta muualla

Kuvia tai muita tiedostoja aiheesta Kaarlelan kirkko Wikimedia Commonsissa
Kaarlelan kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
| n k Keski-Pohjanmaan kirkot |
| --- | --- |
Kokkola:  Kaarlela  Kokkola  Simeonin ja Hannan rukoushuone (ortod.)  Kälviä  Lohtaja  Tankar  Ullava  Ykspihlaja  Öjan kyläkirkko 
Muut kunnat:  Halsua  Kannus  Kaustinen  Lestijärvi  Perho  Toholampi  Veteli 
| n k Perustiedot Wikidatassa: Kaarlelan kirkko (Q1697486)ohje |
| --- | --- |
esiintymä kohteesta: kirkko
valtio: Suomi
sijaitsee hallinnollisessa alueyksikössä: Kokkola
katuosoite: Kruunupyyntie 1, 67700 Kokkola, Kronobyvägen 1, 67700 Karleby
koordinaatit: 63°49′39″N 23°07′46″E﻿ / ﻿63.82742°N 23.12933°E﻿ / 63.82742; 23.12933
Avainmedia

| Avainmedia> Avainmedia lähetysjärjestö |
| --- | --- |

Perustettu:  1955
Tyyppi:  Kristillinen järjestö
Toimiala:  Medialähetys
Päämaja:  Jäspilänkatu 2 Kerava
Toiminnanjohtaja:  Eero Antturi
Jäsenlehti:  Avainmedia
Aiheesta muualla
Sivusto
Infobox OKNimi-testi OK: 
Avainmedia (engl. Keymedia) on suomalainen helluntailiikkeen medialähetystyöhön erikoistunut lähetysjärjestö. Avainmedia tekee monikielistä työtä ja toimii yhteistyössä eri kristillisten järjestöjen kanssa Suomessa ja ulkomailla. Avainmedia auttaa kohdemaiden seurakuntien syntymisessä ja kasvussa. Järjestö pyrkii saavuttamaan kansoja ja yksilöitä median keinoin. Avainmedia on perustettu vuonna 1955.
Avainmedian toiminnan tarkoitus on evankeliumin julistaminen sähköisten viestimien ja internetin välityksellä. Toiminta tähtää seurakuntien perustamiseen niissä maissa ja alueilla, joissa paikallisseurakuntia ei vielä ole tai lähetystyötä on muuten vaikea tehdä. Avainmedia tuottaa ja julkaisee hengellisiä radio-, televisio- ja video-ohjelmia sekä painotuotteita. Ohjelmia ja painotuotteita lähetetään Suomen lisäksi myös ulkomaille.
Avainmedia tekee tiivistä yhteistyötä Suomen helluntailiikkeen kanssa ja monet paikallisseurakunnat tukevat Avainmedian toimintaa. Kuukausittain ilmestyvällä Avainmedia-lehdellä on Suomessa noin 15 500 tilaajaa. Avainmedian toiminnanjohtajana toimii Eero Antturi.  Avainmedia on Suomen Evankelisen Allianssin ja Suomen lähetysneuvoston yhteisöjäsen.
Historia

Avainmedia Lähetysjärjestö ry perustettiin toukokuussa vuonna 1955 ruotsalaisen sisarjärjestönsä rinnalle. Alun perin järjestö toimi nimellä IBRA Radio Lähetys ry. Samana vuonna järjestö alkoi lähettää suomenkielisiä lyhytaaltolähetyksiä Marokossa sijaitsevan aseman kautta Yhdysvaltain armeijan toisen maailmansodan aikaisella lähetinlaitteistolla. Radioaseman nimi oli Radio Africa Tanger. Toiminnan aloittamisen aikaan sekä Suomessa että Ruotsissa oli radiomonopoli. Radioasemien perustaminen syntyi tarpeesta lähettää enemmän kristillistä radio-ohjelmaa, kuin mitä yleisradioyhtiöiden radioaika salli.
Ensimmäiset suomenkieliset ohjelmat IBRA Radio teki Ruotsista lahjoituksena saadulla äänityslaitteistolla. IBRA Radion ohjelmia ovat olleet äänittämässä muun muassa Tapani Kärnä, Veikko Manninen ja Kai Antturi. Perustajajäsenten vanhimpiin kuuluivat Odin Finell, David Klemetz ja Eino Manninen.
Vuonna 2004 kaksi suomalaista lähetysjärjestöä, HSR-TV ja Avainsanoma yhdistyivät Avainmediaksi. Järjestö on tukenut radiotyötä lähetyskentillä alkuajoistaan lähtien.
Historia > Keskeiset tapahtumat

Avainmedian historian keskeisiä tapahtumia ovat olleet:
1955 IBRA Radion perustaminen
1960 Äänilevytuotanto käynnistyi
1970 Neuvostoliittoon suunnattu radiotyö käynnistyi
1975 Avainsanoma-lehden perustaminen
1980 Rukousmatka Neuvostoliittoon
1983 Raamatunkäännöstyö Suomen sukulaiskansoille
1983 Televisiotyö Suomessa alkoi
1988 Arabiankielinen radiotyö alkoi
1990 Superkirja-sarjan esittäminen Neuvostoliitossa
1990 Uuden toimitalon vihkiminen Keravalla
1991 Tarjolla Elämä -sarja kaapelitelevisiossa
1993 Arabiankielinen tv-työ alkoi
2000 Kiinan lapsi- ja nuorisotyö alkoi
2003 Isi, tule kotiin! -projekti alkoi
2003 Arabiankielinen satelliittikanava käynnistyi
2004 HSR-TV:n ja Avainsanoman yhdistyminen Avainmediaksi
2006 Netmissionin liittäminen Avainmediaan
2007 Avainmedia mukaan turkinkieliseen Kanal Hayatiin
2008 Työn kohdentuminen Israeliin
2009 Raamattutyö Pohjois-Koreaan alkoi
2010 Hamasin poika -elämäkerran julkistaminen suomeksi
2011 UskoTV -nettitelevision käynnistyminen
2012 Hepreankielisen Israel Chai (Yeshuachai.tv) -nettitelevision käynnistyminen
2013 Avainmedia mukaan urdunkieliseen Zindagi.TV-netti- ja satelliittikanavahankkeeseen
2013 Suomen evankeliointiin mittava sivustouudistus
2014 Arabiankielisen Al Hayat -kanavan 10-vuotisjuhlavuosi
2015 Yhteistyö Israelissa messiaanisen Beit Hallel -seurakunnan kanssa
2016 Somalinkielinen työ käynnistyi
2020 Yhteistyö Shelanu TV:n kanssa
2020 Al Hayat Brasilia perustettiin
2022 Thaimaan mediatyö käynnistyi
2022 Ukrainan RadioM-radioaseman sekä sota-alueen pastorien tukeminen
2023 Belutsinkielinen mediatyö alkoi
Toiminta

Avainmedia toimii ulkomailla työnimellä Keymedia. Järjestön toimipisteitä on kaikissa maanosissa: Euroopassa, Amerikassa, Kanadassa, Pohjois-Afrikassa, Lähi-idässä, Aasiassa ja Australiassa. Keymedian henkilöstöön kuuluu tuotanto- ja hallintotiimejä sekä jälkihoito- ja seurakuntien perustamistiimejä. Järjestö on tehnyt lähetystyötä muun muassa arabiaksi, kiinaksi ja venäjäksi.
Avainmedia tuottaa 500 arabiankielistä tv-ohjelmaa vuodessa, minkä lisäksi sisarjärjestöt tuottavat Avainmedialle yli 1 600 ohjelmaa vuodessa. Ohjelmia lähetetään satelliittikanavilla ympäri maailman. Avainmedia tekee arabi- ja länsimaissa yhteistyötä paikallisseurakuntien ja lähetysjärjestöjen kanssa.
Suomessa Avainmedia on lähettänyt Signaali sydämiin ohjelmia Taivas TV7 -kanavalla ja Avainradio-nimistä ohjelmaa Radio Deissä ja podcastina.
Toiminta > Työalueet

Avainmedialla on seuraavat työalueet:
Arabi- ja muslimityö
Venäjäntyö
Juutalaistyö
Kiinantyö
Kotimaan työ
Suomalais-ugrilainen työ
Erillisprojektit
Kirjallisuus

Yli rajojen.  (Media- ja kirjallisuusevankelioinnin kehityksen vuodet Suomen helluntaiherätyksessä)  Avainmedia, 2005.  ISBN 951-646-053-4
Aiheesta muualla

Avainmedian verkkosivut
Avainmedian Tule uskoon -sivusto
Avainmedian ohjelmat UskoTV-palvelussa
Avainmedian Nouse ja loista -työn sivusto
Avainmedian Esirukous.fi -sivusto
Avainmedian Web for Women -sivusto
Misao Fujimura

Misao Fujimura
Misao Fujimura (jap. 藤村 操, Fujimura Misao; 20. heinäkuuta 1886 – 22. toukokuuta 1903) oli japanilainen filosofian opiskelija ja runoilija, joka muistetaan pääasiassa jäähyväisrunostaan.
Elämäkerta

Fujimura syntyi Hokkaidolla. Hänen isoisänsä oli entinen samurai, ja hänen isänsä muutti Hokkaidolle Meiji-restauraation aikaan. Fujimura kävi yläkoulua Sapporossa ja muutti sitten Tokioon, missä hän otti osaa Tokion Yliopistoa varten valmistavaan koulutukseen.
Myöhemmin Fujimura matkusti Kegon-putouksille. Paikka on kuuluisa näköalastaan, ja siellä Fujimura kirjoitti jäähyväisrunonsa suoraan puunrunkoon ennen kuin teki itsemurhan. Hänen hautansa on Aoyaman hautausmaalla Tokiossa.
Fujimuran tarinasta tuli nopeasti sensaatio, ja sitä kommentoi jopa kuuluisa kirjailija Natsume Soseki.
Käännös suomeksi
Idahon yliopisto

| Idahon yliopisto> University of Idaho |
| --- | --- |
Motto:  A Legacy of Leading
Perustettu:  1889
Tyyppi:  Julkinen
Sijainti:  Moscow, Idaho  Yhdysvallat
Sivusto:  https://www.uidaho.edu/
Idahon yliopisto (engl. University of Idaho, lyh. UI) on Yhdysvaltain Idahossa sijaitseva julkinen yliopisto. Yliopisto on perustettu vuonna 1889, ja se sijaitsee Moscow'n kaupungissa.
Aiheesta muualla

Yliopiston verkkosivusto (englanniksi)